**לוקה באנקי** (באיטלקית: **Luca Banchi**; נולד ב-1 באוגוסט 1965) הוא מאמן כדורסל איטלקי המשמש כמאמן וירטוס בולוניה מליגת העל האיטלקית והיורוליג ונבחרת לטביה בכדורסל.

קריירת אימון קבוצות
-------------------

### תחילת הקריירה באיטליה

באנקי החל לעבוד כמאמן כדורסל בקבוצות הנוער של גרוסטו, ולאחר מכן שימש עוזר מאמן של הכוחות המזוינים בוויניה דה ואלה, ואפירקו פירנצה. בין 1987 ל-1997 אימן את קבוצת הנוער של ליבורנו, וזכה עימה בשלוש אליפויות איטליה בין 1995 ל-1997.

לאחר מכן מונה למאמן באסקט ליבורנו מהסרייה א'2, ואימן את הישראלי פפי תורג'מן. ב-1999 מונה למאמן פלקנסטרו טריאסטה, ולאחר שנתיים חזר לליבורנו, שבינתיים עלתה לליגה הבכירה. אחרי שלוש שנים בליבורנו הוא אימן בטרפאני ובאורורה באסקט ג'סי מהליגה השנייה.

### מונטפסקי סיינה (2006–2013)

בשנת 2006 מונה באנקי לעוזרו של סימונה פיאניג'אני במונטפסקי סיינה. כעוזר מאמן בסיינה הוא זכה בשש אליפויות איטליה רצופות (2007–2012), חמישה גביעי סופר קאפ (2007–2011) וארבעה גביעים איטלקיים (2009–2012). ביוני 2012 קיבל לידיו את תפקיד המאמן הראשי של סיינה לאחר שפיאניג'אני עזב לפנרבחצ'ה. ב-10 בפברואר 2013 הוא זכה התואר הראשון שלו, הגביע האיטלקי, לאחר ניצחון 77–74 על פלקנסטרו וארזה בגמר. ב-19 ביוני 2013 הוא גם זכה באליפות איטליה הראשונה שלו כמאמן ראשי.

### אולימפיה מילאנו (2013–2015)

ב-1 ביולי 2013 הוא חתם לשנתיים כמאמן אולימפיה מילאנו מהיורוליג. בעונתו הראשונה בקבוצה הוא זכה באליפות הליגה האיטלקית והפך למאמן השני שזוכה בשתי אליפויות איטליה רצופות, אך עם קבוצות שונות. הייתה זו האליפות הראשונה של מילאנו מזה 18 שנים לאחר ניצחון בסדרת הגמר 4–3 על סיינה. בעונת 2013/2014 ביורוליג הוא הוביל את מילאנו לשלב ההצלבה, בה הפסידה למכבי תל אביב במה שכונה "נס מילאנו".

### טורינו (2017–2018)

בעונת 2017/2018 אימן באנקי את טורינו מליגת העל האיטלקית והיורוקאפ.

### ברוזה במברג (2018)

ב-2018 מונה באנקי למאמן ברוזה במברג מהבונדסליגה הגרמנית והיורוליג.

### א.א.ק. אתונה (2018–2019)

ב-1 ביולי 2018 הוא מונה למאמן א.א.ק. אתונה מליגת העל היוונית וליגת האלופות בכדורסל. ב-2019 הוא זכה עימה בגביע הבין-יבשתי.

### לוקומוטיב קובאן (2019)

ב-5 ביולי 2019, חתם באנקי בלוקומוטיב קובאן מהליגה המאוחדת של VTB. ב-15 בנובמבר 2019 חוסל חוזהו בקובאן.

### לונג איילנד נטס (2021)

ב-14 בינואר 2021 הוכרז באנקי כעוזר מאמן בלונג איילנד נטס, קבוצת ליגת הפיתוח של ברוקלין נטס.

### פזארו (2021–2022)

ב-20 באוקטובר 2021 מונה באנקי למאמן סקאבוליני פזארו מהליגה האיטלקית.

### שטרסבורג (2022–2023)

ב-16 בנובמבר 2022 הוא מונה למאמן שטרסבורג מליגת העל הצרפתית וליגת האלופות. בסיום העונה הוא נפרד מהקבוצה.

### וירטוס בולוניה (2023–הווה)

ב-15 בספטמבר 2023 מונה באנקי למאמן וירטוס בולוניה מהסרייה א' והיורוליג.

נבחרות לאומיות
--------------

ב-2001 אימן באנקי את נבחרת העתודה של איטליה ואת "נבחרת איטליה ב'", עימה זכה במדליית ארד במשחקי הים התיכון.

ב-25 במרץ 2021 הוא מונה למאמן נבחרת לטביה בכדורסל. הוא הוביל את לטביה להעפלה לגביע העולם בכדורסל 2023 מקדם המוקדמות.

בהופעת הבכורה של המדינה בגביע העולם בכדורסל הוא באנקי את הנבחרת למקום החמישי וזכה בפרס המאמן הטוב ביותר בטורניר. החל מטורניר קדם המוקדמות ניצחה לטביה 21 מתוך 24 משחקיה תחת באנקי.

קישורים חיצוניים
----------------

ויקישיתוף מדיה וקבצים בנושא **לוקה באנקי** בוויקישיתוף

* יהונתן אליהו‏, עשה סדר: ההצלחה של לוקה באנקי במילאנו, באתר וואלה!‏, 15 באפריל 2014

הערות שוליים
------------

1. ↑  אבי סגל, מאמן ליבורנו: "פפי עוזר לנו מאוד", באתר ynet, 6 בנובמבר 2001
2. ↑  גביע יווני: מהומה בגמר, שחקן נפגע מאבוקה. צפו, באתר ynet, 10 בפברואר 2013
3. ↑  פיני גרשון כבר לא יגיע לשם: לוקה באנקי יאמן את מילאנו, באתר ערוץ הספורט, 1 ביולי 2013
4. ↑  לראשונה מזה 18 שנה: מילאנו אלופת איטליה, באתר וואלה!‏, 28 ביוני 2014
5. ↑  לי נוף גזית, ‏צפו בנס מילאנו: קאמבק ענק למכבי ב-99:101, באתר ONE‏, 16 באפריל 2014
6. ↑  דובי פיק, ‏באנקי: מכבי נוסדה במטרה למרר לי את החיים, באתר ONE‏, 13 באוקטובר 2016
7. ↑  לוקה באנצ'י מונה למאמן החדש של באמברג, באתר ONE‏, 3 במרץ 2018
8. ↑  "Luca Banchi is Lokomotiv Kuban new head coach". Sportando. 5 ביולי 2019. נבדק ב-2023-09-21. `{{cite web}}`:  (עזרה)
9. ↑  "Lokomotiv Kuban, Luca Banchi part ways". Sportando. 15 בנובמבר 2019. נבדק ב-2023-09-21. `{{cite web}}`:  (עזרה)
10. ↑  Long Island Nets Announce Coaching Staff and Basketball Operations Additions, לונג איילנד נטס, ‏14 בינואר 2021
11. ↑  Luca Banchi è il nuovo Coach della Carpegna Prosciutto Basket Pesaro!, סקאבוליני פזארו, ‏20 באוקטובר 2021 (באיטלקית)
12. ↑  Luca Banchi replaced Lassi Tuovi in SIG Strasbourg, Eurohoops, ‏2022-11-16
13. ↑  משה ברדה, ‏לוקה באנקי מונה כמאמן וירטוס בולוניה, באתר ONE‏, 15 בספטמבר 2023
14. ↑  לטביה פירקה וסיימה חמישית, שיא לזאגארס, באתר ONE‏, 9 בספטמבר 2023
15. 1 2  World Cup 2023 All-Second Team, Best Coach and Best Defensive Player Awards revealed, פיב"א

| מאמני היורוליג |
| --- |
| 

|  |
| --- |
| **גאורגיס ברצוקאס** (אולימפיאקוס) • **ישראל גונזאלס** (אלבה ברלין) • **ארדם ג'אן** (אנאדולו אפס) • **טי. ג'יי. פארקר** (אסוול ליון-וילרבאן) • **אטורה מסינה** (אולימפיה מילאנו) • **פאבלו לאסו** (באיירן מינכן) • **ז'ואן פניארויה** (בסקוניה) • **רוג'ר גרימאו** (ברצלונה) • **דושקו איבאנוביץ'** (הכוכב האדום בלגרד) • **לוקה באנקי** (וירטוס בולוניה) • **אלכס מומברו** (ולנסיה) • **קאזיס מאקסביטיס** (ז'לגיריס קובנה) • **סשה אובראדוביץ'** (מונקו) • **עודד קטש** (מכבי תל אביב) • **ארגין אטאמן** (פנאתינאיקוס) • **דימיטריוס איטודיס** (פנרבחצ'ה) • **ז'ליקו אובראדוביץ'** (פרטיזן בלגרד) • **צ'וס מתאו** (ריאל מדריד) |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 5783169032421487720006
* WorldCat (עם VIAF): 5783169032421487720006

 |